**ROMÂNIA Anexa** la

**JUDEŢUL SATU MARE** Proiectul de hotărâre nr. \_\_\_\_\_ /\_\_\_\_\_\_\_\_\_

**CONSILIUL JUDEȚEAN SATU MARE**

**DIRECŢIA DEZVOLTARE REGIONALĂ**

**Acord de Parteneriat**

încheiat între

**JUDEȚUL SATU MARE**, având sediul în Piața 25 Octombrie, nr. 1, județul Satu Mare, cod poștal 440026, telefon 0261-710651, fax 0261-716994, cod fiscal 3897378, cont RO91TREZ24A660601710130X SANATATE - SPITALE GENERALE - ALTE ACTIVE FIXE, deschis la Trezoreria municipiului Satu Mare, reprezentat prin Pataki Csaba în calitate de Președinte al Consiliului Județean Satu Mare, denumit in continuare **,,Ordonator principal de credite",**

și

**SPITALUL JUDEȚEAN DE URGENȚĂ SATU MARE**, având sediul în județul Satu Mare, municipiul Satu Mare, str. Ravensburg 1-3, cod poștal 440192, telefon 0261-727050, fax 0261-727347, cod fiscal 3963722, cont RO19TREZ54621F480101XXXX, deschis la Trezoreria municipiului Satu Mare, reprezentat prin Marc loan Adrian în calitate de Manager interimar, denumit in continuare **,,Solicitant ",**

denumite în continuare, individual *“Parte”* și împreună *“Părți”*,

au convenit încheierea prezentului *Acord de parteneriat* în vederea depunerii, respectiv implementării Proiectului ***”Investiții în infrastructură digitală și extinderea sistemelor de gestionare a fluxurilor din cadrul Spitalului Județean de Urgență Satu Mare”*** în cadrul Investiției specifice: I3.3 – Investiții în sisteme informatice și în infrastructură digitală a unităților sanitare publicedin cadrul Pilonului II: Transformare digitală - Componenta 7: Transformare digitală, Planul Național de Redresare și Reziliență al României, după cum urmează:

**Art. 1 – Obiectul *Acordului***

(1) Prezentul *Acord de Parteneriat*, denumit în continuare *“Acordul”*, definește drepturile și obligațiile *Părților* privind colaborarea acestora în vederea depunerii și implementării Proiectului ***”Investiții în infrastructură digitală și extinderea sistemelor de gestionare a fluxurilor din cadrul Spitalului Județean de Urgență Satu Mare”*** denumit în continuare *”Proiect”*.

(2) Prin prezentul *Acord,* *Ordonatorul principal de credite* împuternicește *Solicitantul* în vederea realizării documentației aferente *Proiectului* prevăzut la alin. (1), precum și încărcării *Dosarului de finanțare* aferent acestuia, în conformitate cu Ghidul beneficiarului pentru Investiția specifică: I3.3 – Investiții în sisteme informatice și în infrastructură digitală a unităților sanitare publicedin cadrul Pilonului II: Transformare digitală - Componenta 7: Transformare digitală, Planul Național de Redresare și Reziliență al României, aprobat prin Ordinul ministrului sănătății nr. 2299/07.07.2023.

**Art. 2 – Durata *Acordului***

1. Prezentul *Acord* întră în vigoare la data semnării acestuia de către *Părți* și este valabil până la data la care *Proiectul* prevăzut la art. 1 alin. (1) este implementat, prin îndeplinirea condițiilor privind sustenabilitatea și durabilitatea acestuia, dar nu mai târziu de data de 30 iunie 2026.
2. Prin excepție de la prevederile alin. (1), în situația în care *Dosarul de finanțare aferent* *Proiectului* nu este aprobat pentru finanțare conform Planului Național de Redresare și Reziliență al României, prezentul *Acord* încetează de drept la data la care acesta este respins.

**Art. 3 – Principalele responsabilități ale *Părților***

1. *Părțile* vor adopta toate măsurile necesare, în conformitate cu prevederile legale în vigoare, în vederea asigurării Obiectului prezentului *Acord,* precum și în vederea îndeplinirii obligațiilor acestora.
2. În vederea îndeplinirii Obiectului prezentului *Acord*, *Părțile* vor acționa în conformitate cu legislația națională și europeană aplicabilă.
3. *Părțile* își vor îndeplini obligațiile care le revin potrivit prezentului *Acord* cu eficiență, transparență și rigurozitate. Acestea se vor informa reciproc cu privire la orice aspect relevant în ceea ce privește cooperarea *Părților* în vederea implementării activităților care urmează a fi desfășurate. Acestea vor acționa cu bună-credință, în toate activitățile necesare implementării *Proiectului*, în interesul realizării acestuia cu succes conform Planului Național de Redresare și Reziliență al României.

**Art. 4 – Drepturile și Obligațiile *Ordonatorului principal de credite***

1. *Ordonatorul principal de credite* își rezervă dreptul de a verifica informațiile și documentele aferente *Dosarului de finanțare* întocmit de către *Solicitant,* precum și stadiul de implementare a *Proiectului*, în vederea îndeplinirii Obiectului prezentului *Acord*.

**Art. 5 – Drepturile și Obligațiile *Solicitantului***

(1) *Solicitantul* este responsabil de informațiile și documentele aferente *Dosarului de finanțare* *aferent Proiectului*, în conformitate cu Ghidul beneficiarului pentru Investiția specifică I3.3 – Investiții în sisteme informatice și în infrastructură digitală a unităților sanitare publice din cadrul Pilonului II: Transformare digitală - Componenta 7: Transformare digitală, Planul Național de Redresare și Reziliență al României, aprobat prin Ordinul ministrului sănătății nr. 2299/07.07.2023, precum și în conformitate cu prevederile legale în vigoare.

(2) *Solicitantul* este obligat să depună *Dosarul de finanțare aferent Proiectului,* în termenul prevăzut de *Ghidul beneficiarului* prevăzut la alin. (1).

(3) *Solicitantul* este obligat să numească persoane în cadrul unei unități de implementare și monitorizare a proiectelor în conformitate cu prevederile *Ghidului beneficiarului* prevăzut la alin. (1).

(4) *Solicitantul* este obligat să respecte toate obligațiileaferente participării la apelul de proiect aferent Investiției specifice I3.3 – Investiții în sisteme informatice și în infrastructură digitală a unităților sanitare publice din cadrul Pilonului II: Transformare digitală - Componenta 7: Transformare digitală, Planul Național de Redresare și Reziliență al României.

(5) Solicitantul are dreptul de a încărca *Dosarul de finanțare aferent Proiectului* pe platforma dedicată apelurilor de proiecte finanțate din Planul Național de Redresare și Reziliență al României, <https://proiecte.pnrr.gov.ro> și de implementare a proiectului prevăzut la art. 1 alin. (1).

**Art. 6 – Dispoziții finale**

(1) Orice comunicare între *Părți*, referitoare la îndeplinirea prezentului *Acord*, trebuie sa fie transmisă în scris.

(2) Orice document scris trebuie înregistrat atât în momentul transmiterii cât și în momentul primirii.

(3) Comunicările între *Părți* se pot face și prin e-mail cu confirmare de primire.

*Părțile* au convenit să încheie astăzi, .............................., la sediul Ministerului Sănătății, prezentul *Acord*, în două exemplare originale, cate unul pentru fiecare parte.

|  |  |
| --- | --- |
| Ordonator principal de credite,  Județul Satu Mare  Consiliul Județean Satu Mare  Semnat în 2 exemplare  la data de \_\_\_\_\_\_\_\_  Pataki Csaba  Președinte | Solicitant,  Spitalul Județean de Urgență Satu Mare  Semnat în 2 exemplare  la data de \_\_\_\_\_\_\_\_\_\_  Marc loan Adrian  Manager interimar |

|  |  |
| --- | --- |
|  |  |

**PREŞEDINTE, DIRECTOR EXECUTIV**

**Pataki Csaba Direcția dezvoltare regională**

**Ștern Felicia Cristina**